3 E re ka tiro ya go rera e le botlhokwa thata jaana mo go rona, re tshwanetse go dirisa bontsi jwa nako le maatla a rona mme re dire bojotlhe mo go yone. Go a itumedisa go bona gore bontsi jwa bakaulengwe le bokgaitsadi ba dira sone seo. Bangwe ba bone ba ile ba fetola tsela e ba tshelang ka yone gore ba kgone go tsenela bodiredi jwa nako e e tletseng e le babulatsela, barongwa kgotsa ba direla kwa go lengwe la magae a Bethele go ralala lefatshe. Ba nna ba tshwaregile. Ba ka tswa ba ile ba ithontsha dilo di le dintsi mme ba lebana le dikgwetlho di le dintsi. Le fa go ntse jalo, Jehofa o ba segofatsa fela thata. Ruri seo se a re itumedisa. (Bala Luke 18:28-30.) Le fa bangwe ba sa kgone go tsenela bodiredi jwa nako e e tletseng, ba dirisa bontsi jwa nako ya bone mo tirong eno ya go boloka matshelo, e e akaretsang go thusa bana ba rona gore ba bolokwe.—Dute. 6:6, 7.